Source: http://www.spisskanovaves.eu/spisska_nova_ves/samosprava/vzn/vzn_3_2007_o_zriadovani_a_uzivani_stanovist_taxisluzby_na_osobnu_prepravu/index.html?graphic=off%252
Timestamp: 2013-05-18 14:24:15+00:00
Document Index: 6206756

Matched Legal Cases: ['§ 6', '§ 11', '§ 1', '§ 2', '§ 5', '§ 3', '§ 4', '§ 35', '§ 46', '§ 6', '§ 18', '§ 4', '§ 13']

spisskanovaves.eu: VZN 3 2007 - o zriaďovaní a užívaní stanovíšť taxislužby na osobnú prepravu English | Deutsch | Polski | Magyar
Spišská Nová Ves > Samospráva > VZN > VZN 3 2007 - o zriaďovaní a užívaní stanovíšť taxislužby na osobnú prepravu O mesteSamosprávaŠtatút mestaPrimátor mestaZástupca primátoraMestské zastupiteľstvoHlavná kontrolórkaMestská políciaMestské výboryKomisie pri MsZFinančné hospodárenie mestaMestský úradVZNRegister zmlúv, faktúr, objednávokÚradná tabuľaSlobodný prístup k informáciámPríspevkové a rozpočtové organizácie mestaEdičná činnosťObchodné spoločnosti s účasťou mestaInvestičné možnostiRating mestaProjektyStrategické rozvojové dokumentyKultúra a voľný časŠportOsobnosti a ocenenia mesta
Momentálne je na stránke 8 návštevníkov VZN 3 2007 - o zriaďovaní a užívaní stanovíšť taxislužby na osobnú prepravu VZN Č. 3/2007 O ZRIAĎOVANÍ A UŽÍVANÍ STANOVÍŠŤ TAXISLUŽBY NA OSOBNÚ PREPRAVU NA ÚZEMÍ MESTA SPIŠSKÁ NOVÁ VES (dokument PDF)Mestské zastupiteľstvo v Spišskej Novej Vsi na základe ust. § 6 ods. 1 a v súlade s ust. § 11 ods. 4 písm. g/ zákona č. 369/1990 Zb. o obecnom zriadení, v znení neskorších predpisov, sa uznieslo dňa 21.6.2007 na tomto všeobecne záväznom nariadení (ďalej len VZN):
VŠEOBECNE ZÁVÄZNÉ NARIADENIE Č. 3/2007O ZRIAĎOVANÍ A UŽÍVANÍ STANOVÍŠŤ TAXISLUŽBY NA OSOBNÚ PREPRAVU NA ÚZEMÍ MESTA SPIŠSKÁ NOVÁ VES
§ 1 Úvodné ustanovenia 1. Toto VZN upravuje podmienky zriaďovania a užívania stanovíšť taxislužby(1) pre prepravu osôb na území Mesta Spišská Nová Ves na miestnych komunikáciách(2), prípadne iných verejných priestranstvách vo vlastníctve alebo v držbe Mesta Spišská Nová Ves.2. Stanovište vozidiel taxislužby (ďalej len "stanovište TAXI") je jedno alebo viac vyhradených parkovacích miest, ktoré sa zriaďujú pre ponúkanie prepravy cestujúcich osobným autom taxislužby.
§ 2 Výkon taxislužby
1. Vodič taxislužby môže ponúkať prepravu cestujúcich iba na určenom stanovišti alebo objednávkovou službou.(1). Vykonávanie taxislužby na inom mieste ako na určenom stanovišti sa považuje za porušenie tohto VZN a bude riešené podľa § 5.2. Na taxislužbu môže byť použité iba osobné auto, ktoré spĺňa požiadavky pre vykonávanie prepravy cestujúcich.(3)3. Osobné auto taxislužby, ktoré nevykonáva taxislužbu, má strešné svietidlo zakryté nepriehľadnou prikrývkou alebo odmontované.(3)
§ 3 Zriaďovanie stanovíšť TAXI
1. Povolenie na zriadenie stanovišťa TAXI na miestnych komunikáciách a ich súčastiach a na iných verejných priestranstvách vo vlastníctve alebo držbe Mesta Spišská Nová Ves, na základe žiadosti vykonávateľa taxislužby alebo ním poverenej právnickej osoby alebo fyzickej osoby, vydáva príslušné oddelenie MsÚ Spišská Nová Ves.
2. Zriadenie stanovišťa TAXI a jeho označenie príslušnými dopravnými značkami bude zabezpečované na náklady Mesta, pokiaľ sa nedohodne inak.
§ 4 Užívanie stanovišťa TAXI
1. Na stanovišti TAXI môže stáť vozidlo taxislužby, ktorého vodič je oprávnený vykonávať taxislužbu, pre ktorého je stanovište TAXI vyhradené a ktorý sa vie preukázať platným dokladom o zaplatení miestnej dane za užívanie verejného priestranstva vyhradeného ako stanovište vozidiel taxislužby.(4)
2. Na stanovišti TAXI môžu stáť iba vozidlá ponúkajúce prepravu cestujúcich, pričom cestujúci má právo vybrať si ktoréhokoľvek z nich. Pri státí na stanovišti je vodič povinný zdržovať sa vo vozidle alebo jeho bezprostrednej blízkosti a byť pripravený poskytnúť prepravu.
3. Vodič taxislužby na stanovišti TAXI nesmie neprimerane, najmä v čase nočného kľudu od 22.00 do 06.00 hod., obťažovať svoje okolie motorom v chode, nevhodným správaním, používaním zvukových výstražných znamení, rádiostaníc a rozhlasových prijímačov... .
4. Vodič taxislužby nesmie úmyselným spôsobom znečisťovať stanovište TAXI a jeho okolie.
5. Užívatelia stanovišťa TAXI sú povinní z naliehavých dôvodov verejného záujmu vo výnimočných prípadoch krátkodobo uvoľniť podľa požiadaviek správcu komunikácie (najmä pri zimnej údržbe) alebo pokynov polície, parkovacie miesta na stanovišti TAXI
6. Pri usporiadaní verejných akcií (Spišský trh, Vianočný trh, verejné akcie poriadané a povolené Mestom Spišská Nová Ves atď...) môže byť užívateľovi stanovišťa TAXI určené aj státie mimo vyznačeného stanovišťa.
Porušenie povinností upravených týmto VZN je postihnuteľné v súlade s § 35 zákona č. 168/1996 Z. z., o cestnej doprave a podľa všeobecne platných právnych predpisov (napr. § 46, 47, 48 a 49 zák. č. 372/90 Zb. o priestupkoch).
§ 6 Spoločné a záverečné ustanovenia
1. Kontrolu dodržiavania tohto VZN vykonáva mestská polícia.
2. Ostatné, vo VZN neupravené podrobnosti o výkone taxislužby, musia byť v súlade s ostatnými predpismi, najmä v súlade so zákon č. 168/1996 Z. z. o cestnej doprave a vyhláškou Ministerstva dopravy, pôšt a telekomunikácií Slovenskej republiky č. 311/1996 Z. z., ktorou sa vykonáva zákon NR SR č. 168/1996 Z. z. o cestnej doprave.
3. Toto VZN nadobúda účinnosť pätnástym dňom odo dňa zverejnenia na úradnej tabuli Mesta.
4. Po vyvesení na úradnej tabuli Mesta po dobu 15 dní bude VZN prístupné na Mestskom úrade.
Mgr. Ján Volnýprimátor mesta(1) § 18 ods. 1 zákona NR SR č. 168/1996 Z. z. o cestnej doprave v znení neskorších predpisov(2) § 4b zákona č. 135/1961 Zb o pozemných komunikáciách (cestný zákon) v znení neskorších predpisov(3) § 13 vyhlášky Ministerstva dopravy, pôšt a telekomunikácií Slovenskej republiky č. 311/1996 Z. z., ktorou sa vykonáva zákon NR SR č. 168/1996 Z. z. o cestnej doprave(4) VZN o miestnych daniach č. 10/2006
Na úvod stránky Spišská Nová Ves > Samospráva > VZN > VZN 3 2007 - o zriaďovaní a užívaní stanovíšť taxislužby na osobnú prepravu © 2007-2012 Mesto Spišská Nová Ves, Radničné námestie 7, 052 01 Spišská Nová Ves, Tel: +421-53-417 66 11